v013600s - kga
                                   udskrift
                                       af
                     sø- & handelsrettens dombog
                                  ____________
den 4. januar 2007 blev af retten i sagen
v-136-05
woodfloor a/s
(advokat michael jensen)
  mod
royal woodfloor aps
(advokat susanne ingemann)
afsagt sålydende
                                     d o m:
indledning og påstande
sagens spørgsmål er om der er stiftet varemærkeret til benævnelsen wood-
floor.
woodfloor a/s har nedlagt følgende påstande:
    1. royal woodfloor aps (royal woodfloor) skal anerkende at være uberetti-
       get til at gøre erhvervsmæssig brug af kendetegnet woodfloor ved
       handel med trægulve eller produkter af lignende art.
    2. royal woodfloor skal anerkende at have handlet i strid med god mar-
       kedsføringsskik.
    3. royal woodfloor skal betale 500.000 kr. til woodfloor a/s med procesren-
       te fra den 5. januar 2006.
                                       - 2 -
royal woodfloor har principalt nedlagt påstand om frifindelse, og subsidiært fri-
findelse mod anerkendelse af at royal woodfloor er uberettiget til at anvende
virksomhedsnavnet royal woodfloor aps.
sagens omstændigheder
woodfloor a/s blev stiftet den 1. november 1989 af henrik andersen. royal
woodfloor blev stiftet den 8. september 2004 af baaring savværk, der ejes af
rené solberg kristensen. begge selskaber er hjemmehørende på fyn. begge
selskaber sælger trægulve.
i marts 2005 blev woodfloor a/s opmærksom på royal woodfloors aktiviteter.
woodfloor a/s anmodede royal woodfloor om at ophøre med at anvende
woodfloor, men det ønskede royal woodfloor ikke.
woodfloor a/s’ markedsføring
woodfloor a/s har fremlagt forskellige bilag til belysning af selskabets anvendel-
se af woodfloor. i selskabets nettoprisliste pr. 1. januar 1998 anvendtes
woodfloor i overskriften. nederst var der tilføjet ”exclusive trægulve…” i sel-
skabets profilbrochure fra 1999, der blev trykt i 5000 eksemplarer, var der på
forsiden anført woodfloor og ”exclusive trægulve”. profilmagasinet indeholdt
en beskrivelse af selskabet, herunder af at selskabet henvendte sig til såvel arki-
tekten, trælasthandlen som gulventreprenøren og tømrermesteren. profilbrochu-
ren blev ultimo 2000 bragt som indstik i magasinet ”byggeplads danmark”.
woodfloor a/s markedsfører såvel egne trægulve som trægulve fra producenter
som den finske producent karelia og den tyske producent nolte. i en periode fra
år 2000 og nogle år frem markedsførte woodfloor a/s selskabets egne trægulve
under navnet vindeby, jf. således selskabets nettoprisliste fra marts 2003 og
produktblade dateret september og oktober 2003 samt august 2004.
siden har woodfloor a/s alene markedsført selskabets egne trægulve under ken-
detegnet woodfloor, jf. således selskabets prisliste for november 2005, sel-
skabets hjemmeside pr. 21. november 2005 og produktblade fra oktober 2005.
woodfloor a/s har fra november 2004 iværksat en særlig intensiv markedsfø-
ring, bl.a. i form af pressemeddelelser m.m.
royal woodfloors markedsføring
                                        - 3 -
royal woodfloor har haft en stand på byggecentrum middelfart siden 1. januar
2005. selskabet har i den forbindelse markedsført sig i en kvartsides annonce i
messeavisen for den 24. september 2005. selskabet er endvidere blevet omtalt i
erhvervsmagasinet erhverv fyn for juni 2005:
”det har altid været baaring savværks målsætning at levere høj kvalitet, men
med ”royal woodfloor” udvider vi sortimentet med et unikt produkt, som vil
kunne tilfredsstille selv de største krav til trægulve i blandt andet luksuslejlighe-
der, … de nye massive kvalitetsgulve i blandt andet ask og eg… bliver forhandlet
gennem det nye selskab ”royal woodfloor”, der er en del af baaring savværk.
- der er allerede indgået en samarbejdsaftale med tæppeland, som skal præ-
sentere og sælge ”royal woodfloor” i [sine] forretninger…”
ifølge faktura af 12. november 2004 er der til baaring savværk leveret 12.000
meter emballage-materiale påtrykt royal woodfloors logo. ifølge faktura af 13.
januar 2005 har royal woodfloor derudover fået udarbejdet reklamemateriale
for knap 28.000 kr.
andres anvendelse af kendetegnet woodfloor
af udskrifter af 6. januar 2006 af en række internetsider fremgår at ”woodfloor”
og ”wood floor” anvendes som betegnelse for trægulv. af udskrifter af 15. au-
gust og 11. september 2006 af to svenske hjemmesider fremgår at der i sverige
findes et selskab der bærer navnet universal woodfloor (europe) ab, og at sel-
skabet cewex trading ab forhandler trægulve under betegnelsen nordic wood-
floor.
ifølge gyldendals dansk-engelsk ordbog ved vinterberg og bodelsen, 1990, kan
”trægulv” oversættes med ”wooden (eller boarded) floor”. ifølge dansk-engelsk
ordbog ved jens axelsen, 9. udgave, 2. oplag, kan trægulv oversættes med
”wooden floor” eller ”timber floor”. af udskrift af 6. januar 2006 af internetsiden
ordbogen.com fremgår at ”trægulv” kan oversættes med ”wooden flooring”,
”wooden floor” eller ”wood floor”.
forklaringer
henrik andersen har forklaret at han er uddannet revisor. i november 1989 stif-
tede han sammen med sin far, gulventreprenør henning andersen, woodfloor
a/s. formålet med selskabet var navnlig at importere trægulve fra fjernøsten til
videresalg til henning andersens gulventreprenørvirksomhed. de fandt selv på
navnet woodfloor. omsætningen var i begyndelsen på 2-3 mio. kr.
                                       - 4 -
woodfloor a/s henvender sig til professionelle inden for byggebranchen. mar-
kedsføringen har traditionelt bestået i at selskabets salgsassistent har kørt rundt
til potentielle nye kunder, ligesom man har deltaget i messer og udleveret hånd-
prøver. selskabet har bl.a. haft en stand på messen byggecentrum middelfart.
fra 2005 øgede man det samlede markedsføringsbudget fra 100.000 kr. excl.
moms til 810.000 excl. moms. dette har resulteret i en omsætningsfremgang fra
34 mio. kr. i 2004 til forventet 50 mio. kr. i 2006.
i begyndelsen solgte man egne produkter under navnet woodfloor. dog an-
førtes på prislisterne ikke noget navn foran de enkelte produkter. man havde
sideløbende også fremmede mærker som karelia i produktsortimentet. i perio-
den 2000 til 2004 anvendte man vindeby som indskudt navn om woodfloor a/s’
egne produkter. da vindeby ikke kunne registreres, har man siden anvendt
woodfloor i forbindelse med disse produkter, herunder også på prislister mv.
produktbladene fra august 2004 blev skrevet ud efter behov på selskabets egen
farveprinter. de blev brugt i en kortvarig periode på nogle måneder. man har
ikke anvendt vindeby frem til oktober 2005. trægulvene bliver så vidt muligt
mærket med kendetegnet woodfloor hos producenten.
første gang man hørte om royal woodfloor var fra et par kunder der havde
handlet med royal woodfloor, men troede at de havde handlet med woodfloor
a/s.
rené solberg kristensen har forklaret at han er uddannet revisor. han købte
baaring savværk a/s i 1999. savværket handler med såvel private som virk-
somheder, tømrermestre og trælaster. da man var god til at producere massive
gulve i savværket, opstod idéen om at stifte et nyt selskab, royal woodfloor, der
hovedsageligt skulle beskæftige sig hermed. royal woodfloor skulle alene sæl-
ges gennem et forhandlernet, sådan at selskabet ikke konkurrerede med sav-
værket. royal woodfloor købte sit træ af savværket der importerede træet fra
usa, og der blev indgået aftale med tæppeland danmark om at forhandle royal
woodfloor. royal woodfloor skulle ikke sælges til andre. på den måde opnåede
man en opdeling af markedet og salgskanalerne.
på grund af nærværende sag er der alene blevet gennemført to salg af royal
woodfloor-gulve. det drejer sig om i alt ca. 150 m2. aftalen med tæppeland er
sat i bero.
                                      - 5 -
rené solberg kristensen fandt selv på navnet royal woodfloor. det skulle være
et navn der signalerede at man producerede eksklusive trægulve. på grund af
nærværende sag har man undladt at anvende royal woodfloor, herunder er man
holdt op med at anvende emballagen der er sort med guldprint med royal
woodfloors logo.
royal woodfloor har ikke været repræsenteret på andre messer end byggecen-
trum i middelfart. royal woodfloor har ikke annonceret andre steder end hvad
der er fremlagt under nærværende sag. rené kristensen havde ikke hørt om
woodfloor a/s før nærværende sag. woodfloor a/s har ikke været på messen i
byggecentrum middelfart samtidig med royal woodfloor. han har ikke stødt ind i
problemer med forveksling.
baaring savværks omsætning er på ca. 10-12 mio. kr.
procedure
woodfloor a/s har anført at man har anvendt kendetegnet woodfloor for sin
virksomhed siden 1. november 1989. selv om man i en periode anvendte vinde-
by, anvendtes sideløbende woodfloor som virksomhedsnavn. der er derfor
ved langvarig brug opstået en varemærkeret til kendetegnet woodfloor.
woodfloor er ikke en almindelig betegnelse for trægulv, jf. ordbøgerne. der
er på grund af navnet en klar risiko for forveksling mellem royal woodfloor og
woodfloor a/s. det er samme produkter og samme kundegrupper man henven-
der sig til. royal woodfloor forhandler eksklusive trægulve. det er præcis det
samme woodfloor a/s sælger. for så vidt angår kundegrupperne optræder de to
selskaber på samme messer og i samme annoncemedier.
selv om royal woodfloor angivelig alene har solgt omkring 150 m2 gulv, skal
der betales vederlag. woodfloor a/s’ omsætning er øget betydeligt i 2005. man
kan derfor ikke dokumentere et egentlig tab eller mistet markedsandel. det
grundlag man fremsætter kravet på, er markedsforstyrrelsen, jf. herved de me-
get store markedsføringsomkostninger som woodfloor a/s har afholdt.
royal woodfloor har anført at woodfloor a/s ikke kan opnå varemærkeret til
woodfloor, da betegnelsen er udelukket fra registrering på grund af mang-
lende særpræg. woodfloor er alene beskrivende. det er betegnelsen for va-
rens art. woodfloor betyder trægulv, uanset om det er den korrekte sproglige
anvendelse på engelsk. sammenstillingen af wood og floor giver ikke ordet sær-
præg, og indebærer ingen forskel i lydbilledet.
                                       - 6 -
andre virksomheder anvender også woodfloor som betegnelse for trægulv, jf.
de fremlagte hjemmesider.
det bestrides at særpræg er stiftet ved indarbejdelse. da der er tale om et svagt
mærke, må kravene være tilsvarende større til indarbejdelsen. woodfloor a/s
har ikke ført bevis for at woodfloor er blevet kendt inden for omsætnings-
kredsen. det er uvist i hvilket omfang woodfloor a/s har solgt produkter under
betegnelsen woodfloor. i profilmagasinet fra 1999 anvendtes betegnelsen
udelukkende som virksomhedsnavn og ikke som navnet på de enkelte produkter.
tilsvarende gælder prislisten for 1998. anvendelsen af woodfloor som virk-
somhedsnavn opfylder ikke betingelserne for at opnå varemærkeret. woodfloor
a/s har endvidere ikke anvendt betegnelsen woodfloor kontinuerligt, idet
man i en periode har anvendt navnet vindeby. det er ikke dokumenteret at
woodfloor er taget i brug før oktober 2005. den eventuelle indarbejdelse der
er sket efter at royal woodfloor tog sit navn i brug i efteråret 2004, er imidlertid
uden betydning.
der foreligger ikke en retligt relevant risiko for forveksling. woodfloor er et
svagt mærke, og beskyttelsen er derfor snæver. royal adskiller woodfloor fra
royal woodfloor. royal fremtræder lyd- og synsmæssigt som en væsentlig del af
mærket.
det er ikke dokumenteret at der er sket forveksling i praksis.
vederlag efter varemærkelovens § 43 må være meget beskedent og ikke mere
end 10.000 kr. der er ikke dokumenteret tab for markedsforstyrrelse. royal
woodfloor har alene annonceret i byggecentrums messeavis.
man kan ikke forbyde anvendelsen af royal woodfloor efter markedsføringslo-
ven. brugen er ikke i strid med markedsføringslovens § 1. markedsføringslovens
§ 5 hviler på samme principper som varemærkeloven. selv mangeårigt brug af
woodfloor som kendetegn fratager ikke andre muligheden for at anvende
woodfloor som betegnelse for trægulve. der er ikke tale om goodwill-
snyltning idet der ikke er nogen goodwill knyttet til betegnelsen woodfloor.
hertil kommer at woodfloor a/s selv anvendte navnet vindeby.
                                          - 7 -
rettens begrundelse og resultat
ordene wood og floor er alene af beskrivende karakter. sammenstillingen af or-
dene, woodfloor, der for den almindelige køber må opfattes som en betegnel-
se for ”trægulv”, er ligeledes af beskrivende karakter og savner således fornø-
dent særpræg til at kunne registreres som varemærke, uanset om sammenstil-
lingen på engelsk ikke er gængs og ikke stemmer med almindelig engelsk sprog-
brug.
det er ikke dokumenteret at woodfloor har opnået særpræg ved indarbejdel-
se. i den forbindelse lægger retten til grund at woodfloor a/s anvendte navnet
vindeby for egne produkter frem til kort tid før royal woodfloor aps tog sit navn
i brug.
der er ikke grundlag for at anse royal woodfloor aps’ anvendelse af wood-
floor som stridende mod god markedsføringsskik.
som følge heraf frifindes royal woodfloor aps.
sagsomkostningerne fastsættes i forhold til de nedlagte påstande og sagens
skønnede værdi til 40.000 kr.
                           thi kendes for ret
royal woodfloor aps frifindes.
i sagsomkostninger betaler woodfloor a/s til royal woodfloor aps 40.000 kr.
inden 14 dage.
  thorkild juul jensen               jens feilberg           carsten vagn jacobsen
                                          (sign.)
                                       ___ ___ ___
                            udskriftens rigtighed bekræftes
                            p.j.v. sø- og handelsretten, den
 - 8 -